cyanic-selkie/wikianc huggingface dataset:
धारणा
६ धारणा : ( मन लाई पूर्णरूपमा एकाग्र बनाउनु) पतञ्जली भन्नु हुन्छ : देशबन्धश्चीत्तस्य धारणा । (प.योगदर्शन) अथवा मनलाई बाहिर या भित्र कुनै एक प्रतीक वा शून्यमा एकाग्र गर्नु धारणाहो । आमा जसरी आफ्नो वालकबाट इच्छित कार्य गराउन मिठाइँ, खेलौना इत्यादी दिएर उसको मन लाइ भुलाइ राख्नुहुन्छ, रुन दिनुहुन्न, ठिक त्यसै गरेर धारणाले विभिन्न कल्पनाहरु र विषयहरु द्वारा मनलाइ बाँधी राख्न वा एकाग्र बनाइ राख्नमा सहयोग पु¥याउँछ । योग शास्त्रमा यस्ता ११२ धारणहरूको वर्णन गरिएको छ । कष्ट, पीडा,र छटपटाहटबाट मन एकाग्र हुन्छ । पे्रमको प्रगाढताले पनि एकाग्रता दिन्छ । कला, संगीत, भजन ,कीर्तनबाट पनि मानसिक एकाग्रता आउछ । त्यस्तै गरेर भगवानको मुर्ति, कुनै चित्र, कुनै विन्दु, विभिन्न प्रतीकहरूमा मनको केन्द्रीकरण, निरन्तर उच्चारण भइरहने शब्दश्रवण, या स्पर्श द्वारा पनि मन लाई एकाग्र गर्न सकिन्छ । मन केन्द्रीकरण गर्नका लागि सैकडौ विषय या कल्पनाहरु हुन सक्दछन् । यिनै विषयहरु लाई धारणा भन्दछन् । विना धारण ध्यान हुनै सक्दैन । यो, मन लाई अड्काइ राख्ने भनौ या फसाई राख्ने प्रविधि हो ।
सिद्धार्थ बोर्डिङ माध्यमिक विद्यालय
सिद्धार्थ बोर्डिङ माध्यमिक विद्यालय (Siddhartha Boarding Secondary School),जसलाई प्राय: सिद्धार्थ बोर्डिङ मावि भनेर चिनिन्छ, नेपालको झापा, दमकमा एक निजी बोर्डिङ स्कूल हो। यो श्री तेज कुमार श्रेष्ठद्वारा सन् १९७८ मा स्थापना भएको थियो। यो झापा, दमकमा सबैभन्दा प्रतिष्ठित विद्यालयहरू मध्ये एक हो। स्कूलले मन्टेसरीदेखि प्रवेशिका परीक्षासम्म शिक्षा प्रदान गर्दछ।
शैक्षिक कार्यक्रमहरू
स्कूलले विज्ञान र व्यवस्थापनको क्षेत्रमा प्रवेशिका परीक्षा कार्यक्रम प्रदान गर्दछ। स्कूलले व्यवसाय प्रशासन स्नातक (बीबीए) कार्यक्रम पनि प्रदान गरेको थियो जुन केही वर्षमा समाप्त भएको थियो।
अग्निपरीक्षा जीवन की - गंगा
अग्निपरीक्षा जीवन की - गंगा भारतीय हिन्दी धारावाहिक हो।
उत्तरजीवी पूर्वाग्रह
उत्तरजीवी पूर्वाग्रह एक तार्किक त्रुटि हो जसमा असफल र सफल मानिस, व्यापार र वस्तुमा बराबर ध्यान जानुको साटो हाम्रो ध्यान सफलता प्राप्त गर्नेतिर मात्र जान्छ। उत्तरजीवी पूर्वाग्रहको कारण हामी सही निस्कर्षको सट्टा गलत निस्कर्ष ठम्याउन सक्छौँ। यो पूर्वाग्रहको उत्पत्ति मानिसले तार्किक र सहि तथ्यमा आधारित विश्‍वास राख्नुको साटो आशावादी विश्‍वास राख्‍ने प्रवित्तिबाट हुन सक्छ।
उदाहरणहरू
वित्तमा, असफल कम्पनीहरूलाई प्रदर्शन अध्ययनबाट छाडेर ती कम्पनीहरू बिना नै अध्ययन गरिन्छ किनभने असफल कम्पनी बन्द भइसकेका हुन्छन् र तिनीहरूको अस्तितव कागजबाट हराइसकेको हुन्छ। यस्ता अध्ययनहरूले कम्पनीहरूले वास्तविक रूपमा जुन दरमा सफलता प्राप्त गरिरहेका हुन्छन् त्यो भन्दा ठुलो दर निकालिदिन्छ।
त्रिपुरासुन्दरी नगरपालिका
त्रिपुरासुन्दरी नगरपालिकाले निम्न विषयहरूलाई जनाउछ।
लागत निर्धारण
वस्तु तथा सेवाको लागत पत्ता लगाउने सिध्दान्त तथा नियम लाई लागत-निर्धारण भनिन्छ । अर्कों शब्दमा वस्तु तथा सेवा लागत निर्धारण गर्ने उद्देश्यले खर्चको वर्गीकरण, अभिलेखन, उचित वितरण गर्नु ने लागत-निर्धारण हो ।
त्रिपुरासुन्दरी नगरपालिका, डोल्पा
त्रिपुरासुन्दरी नगरपालिका डोल्पा जिल्लाको २ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार त्रिपुरासुन्दरी नगरपालिकाको कुल जनसङ्ख्या १२, ७४५ छ।
आइप्याड
आइप्याड एउटा ट्याब्लेट कम्प्युटर हो जसको डिजाइन तथा बिक्री वितरण एप्पल कम्पनीद्वारा गर्ने गरिन्छ । आइप्याड एप्पलको अपरेटिङ्ग सिस्टम आइओएसमा चल्ने बनाईएको छ । आइप्याडको पहिलो संस्करण सन् २०१० अप्रिल ३ मा जारी गरिएको थियो । यसको सबैभन्दा पछिल्लो मोडेल आइप्याड एयर तथा दोश्रो पुस्ता आइप्याड मिनी हो जुन अक्टोबर २२,२०१३ मा पदार्पण गरिएको थियो र सन् २०१३ नोभेम्बर १ तथा नोभेम्बर १२,२०१३ क्रमशः देखि बिक्री वितरण थालिएको थियो । सन् २०१४ जुन सम्ममा २०० मिलियन आइप्याड बिक्री भएको एप्पल कम्पनीले जनाएको छ ।
प्रेमबहादुर आले
प्रेम बहादुर आले नेपाली राजनीतिज्ञ तथा काठ व्यवसायी हुन। उनी देउवा मन्त्रीपरिषदमा संस्कृति, पर्यटन तथा नागरिक उड्डयन मन्त्री छन्। दोस्रो ओली मन्त्रीपरिषदमा उनी बन मन्त्री थिए। २०७४ को आम चुनावमा उनी डोटी-१ बाट ३२५१० मत (४९.९३% ) मत ल्याएर <निर्वाचित भएका थिए।
बुरुली अल्सर
बुरुली अल्सर (Buruli ulcer) (साथसाथै बार्न्सडेल अल्सर (Bairnsdale ulcer), सिर्यल्स अल्सर (Searls ulcer), वा डेन्ट्री अल्सर (Daintree ulcer) भनेर पनि चिनिने) एउटा सङ्क्रमक रोग हो जुन माइकोब्याक्टेरियम अल्सरन्सको कारणले हुने गर्दछ। यस संक्रमणको प्रारम्भिक अवस्थालाई दुखाई रहित गाँठो वा सुन्निएको क्षेत्र भनि चित्रित गरिएको छ। यो गाँठो  अल्सरमा परिणत हुनसक्छ। अल्सर छालाको बाहिरी भागमा भन्दा भित्रि भागमा अझ् ठुलो हुनसक्छ, र वरीपरी सुन्निएको हुनसक्छ। रोग अझ् खराब हुँदै जाँदा, हड्डी पनि संक्रमित हुनसक्छ। बुरुली अल्सरहरू धेरैजसो हात र खुट्टाहरूमा हुने गर्दछ; ज्वरो कहिलेकाहीँ देखा पर्न सक्छ।
''एम्. अल्सरन्सले माइकोल्याक्टोन नामक एउटा विष पैदा गर्दछ, जसले प्रतिरक्षा प्रणाली कार्यक्षमता घटाउँछ र तन्तुको मृत्यु हुने गर्दछ। सोही समूहको ब्याक्टेरियाले पनि क्रमश: क्षयरोग र कुष्ठरोग (एम्. क्षयरोग तथा एम्. कुष्ठरोग''गराउँदछ)। रोग कसरी फैलिन्छ भन्ने कुरा थाहा हुँदैन। फैलाउनमा पानीका स्रोतहरूको भूमिका रहन सक्दछ। 2013 सम्ममा कुनै प्रभावकारी खोप थिएन।
यदि मानिसहरूको चाँडै उपचार गर्न सकियो भने, आठ हप्तासम्म एन्टिबायोटिकहरू सेवन गर्नाले 80% मानिसमा यो प्रभावकारी हुन सक्छ। उपचारमा प्राय: औषधिहरू rifampicin र streptomycin को प्रयोग हुने गर्दछ। Clarithromycin वा moxifloxacin कहिलेकाहीँ streptomycin को सट्टामा प्रयोग गरिने गर्दछ। अन्य उपचारहरूमा अल्सरलाई काटेर फाल्ने  जस्ता कुराहरू पर्दछन्। संक्रमण निको भएपछि, सामान्यतया सो क्षेत्रमा दाग रहने गर्दछ।
बुरुली अल्सरहरू आम रूपमा ग्रामिण उप-साहारा अफ्रिका, विशेषगरी आइवरी कोस्ट मा हुने गरेको पाइन्छ, तर यो एसिया, पश्चिमी प्रशान्त र अमेरिका महाद्विपहरूमा पनि हुनसक्छ। यस्ता केसहरू 32 भन्दा बढी देशहरूमा देकिएका छन्। हरेक वर्ष करीब पाँच देखि छ हजार केसहरू देखा पर्ने गर्दछन्। यो रोग मानिस बाहेक अन्य थुप्रै जनावरहरूमा पनि हुने गर्दछ। अल्बर्ट रस्किन कुक बुरूली अल्सरहरूलाई व्याख्या गर्ने पहिलो व्यक्ति हुन् उनले सन् 1897 मा यसको व्याख्या गरेका थिए।
इम्प्याक्ट रेस्लिङ
इम्प्याक्ट रेस्लिङ टेनेसीको नासभिलमा आधारित एक अमेरिकी व्यावसायिक कुस्ती प्रवर्द्धन हो। यो एन्थम स्पोर्ट्स एन्ड इन्टरटेन्मेन्टको सहायक कम्पनी हो।
जेफ र जेरी जारेटद्वारा सन् २००२ मा स्थापना गरिएको यस कुस्ती प्रवर्द्धक कम्पनीलाई सुरुमा टोटल ननस्टप एक्सन भनेर चिनिन्थ्यो र यो नेशनल रेस्लिङ अलायन्ससँग सम्बन्धित थियो, यद्यपि यो आधिकारिक सदस्य थिएन। सन् २००४ मा, यसलाई टोटल ननस्टप एक्सन रेस्लिङ भनेर चिनाइएको थियो, तर यसले नेसनल रेस्लिङ अलायन्स विश्व हेभीवेट र ट्याग टिम च्याम्पियनसिपलाई नेसनल रेस्लिङ अलायन्स मातहत आफ्नो सम्झौताको भागको रूपमा प्रयोग गरिरहेको थियो। सन् २००७ मा सम्झौता समाप्त भएपछि कम्पनीले आफ्नै टिएनए विश्व हेभीवेट र टिएनए ट्याग टिम च्याम्पियनसिप बनाएको थियो। यस कम्पनीलाई एन्थम स्पोर्ट्स एन्ड इन्टरटेन्मेन्टद्वारा सन् २०१७ मा खरिद गरिएको थियो र त्यस वर्षको मार्च महिनामा यसको प्रमुख, साप्ताहिक टेलिभिजन श्रृङ्खला पछि यसको वर्तमान नामअन्तर्गत पूर्ण रूपमा पुन:ब्रान्ड गरिएको थियो।
यसको स्थापनादेखि नै यो संयुक्त राज्य अमेरिकामा डब्ल्युडब्ल्युई पछिको सबैभन्दा ठूलो कुस्ती प्रवर्द्धक कम्पनी बनेको छ।  सन् २०१४ मा स्पाइकसँग अमेरिकी टेलिभिजन सम्झौता गुमाउनुका साथै मौद्रिक तथा कर्मचारीहरूको मुद्दाको कारणले गर्दा सन् २०१७ मा लामो समयदेखि प्रतिद्वन्द्वी रिङ अफ अनर नामक अर्को कुस्ती प्रवर्द्धक कम्पनी भन्दा पछाडि परेको जनाइएको थियो।   सन् २०१९ देखि, स्थायी अन्तर्राष्ट्रिय टेलिभिजन वितरण र यसको मूल कम्पनीलाई एएक्सएस टिभीद्वारा खरीद गरिएको थियो जसले पछि इम्प्याक्टको सम्पूर्ण कार्यक्रमहरू प्रशारण गर्न सुरु गरेको थियो।
सहिद रङ्गशाला
सहिद रङ्गशाला पुर्वाञ्चल विकास क्षेत्रको सबैभन्दा ठूलो रङ्गशाला हो। यस रङ्गशालामा १०,००० दर्शकहरु धान्ने क्षमता रहेको छ। यस रङ्गशाला भित्र प्रवेश गर्नका लागि ३ मुख्य ढोकाहरू रहेका छन्। २०७३ पुस ८ गते यस रङ्गशालामा सातौँ राष्ट्रिय खेलकुद २०७३को समुद्घाटन कार्यक्रमको आयोजना गरिएको थियो। यो नेपालकै तेस्रो सबैभन्दा ठूलो र पुर्वाञ्चलको सबैभन्दा ठूलो रङ्गशाला हो। यो नेपालको एक फुटबल क्लब मोरङ ११को गृह मैदानका रूपमा रहेको छ । यस रङ्गशाला नेपालको एक लोकप्रिय रङ्गशाला हो। रङ्गशालामा, विभिन्न किसिमका कार्यक्रमहरू जस्तै कृषि मेलाको आयोजना हुँदै आइरहेको छ। यो एक बहुउद्देश्यीय खेलकुद रङ्गशाला हो।
सहिद रङ्गशाला, एक राष्ट्रिय रङ्गशालाको रूपमा विकास गरिने बताइएको थियो। यस खेल मैदानको पुनर्निर्माणको लागि नेपाल सरकारले खेलकुद मन्त्रालय मार्फत ८.७ मिलियन बजेट विनियोजन गरेको थियो। अखिल नेपाल फुटबल सङ्घले २०१९ साफ महिला च्याम्पियनसिपको सबै खेलको लागि यस रङ्गशालालाई जिम्मेवारी दिएको थियो। एन्फाले आगामी कार्यक्रमहरूको लागि बिराटनगर महानगरपालिकासँग यस रङ्गशालाको स्तर उन्नति र विकास गर्नको लागि एक सम्झौता पत्रमा हस्ताक्षर गरेको थियो।
सुविधाहरू
यो रङ्गशालामा दर्शकहरूलाई धेरै सुविधाहरू दिइएको छ । भित्र आउन र बाहिर जानको लागि मुख्य ३ वटा ढोकाहरू रहेका छन् । दर्शकहरूको लागि विशेष बस्ने ठाउँको पनि व्यावस्था गरिएको छ । यसमा एकैचोटिमा १०,००० दर्शकहरूको क्षमता रहेको छ । यो रङ्गशाला भित्र सौर्य बत्तीहरू जडान गरिएको छ जसले रातीको बेलामा प्रकस्ट दृश्य देखिन्छ । जमीन सुरक्षाको लागि सबै तिरबाट काँडेतारले घेरिएको छ । पार्किङ प्रणालीको त्यहाँ राम्रो व्यवस्था रहेको छ जहाँ धेरै गाडीहरू एकैचोटि पार्क गर्न सकिन्छ। टेनिस कोर्ट साथै घेरिएको ठूलो कोठा, रङ्गशालासँग जोडिएको छ । विराट गोल्डकपको बेलामा आयोजक द्वारा अस्थायी रात्रिबत्ती जडान गरिएको थियोे । बिराटनगर महानगरपालिका र प्रदेश सङ्ख्या १ को सरकारले एक वर्ष भित्र स्थायी रात्रिबत्ती जडान गर्ने प्रतिज्ञा गरेको थियो । यस रंगशालामा पाँचौ साफ महिला च्याम्पियनसिप अगाडि खेलाडी चेन्जिङ् रुम, खेलाडी आराम कक्ष,खेलका दौरान पत्रकारका लागि छुट्टै सम्मेलन कक्ष(मिडिया सेन्टर)  निर्माण गरिएको छ।
इतिहास
यस रङ्गशालामा महेन्द्रनगर गोल्डकप (हाल विराट गोल्डकप)को आयोजना पहिलो पटक सन् १९६१ मा भएको थियो । यस रङ्गशालामा सातौँ राष्ट्रिय खेलकुदको उद्घाटन समारोहको कार्यक्रम पनि आयोजना गरिएको थियो जसलाई नेपालकी तत्कालीन राष्ट्रपति विद्यादेवी भण्डारीले उद्घाटन गरेकी थिइन् ।
रेडबुल राष्ट्रिय लिग
सन् २०१५ को नेपाल राष्ट्रिय लिगका केही खेलहरू यस रङ्गशालामा आयोजना गरिएको थियो जसमा मनाङ- मर्स्याङ्दी क्लब र मोरङ ११ बिचको खेल बराबरीमा सकिएको थियो । नेपाल राष्ट्रिय लिगको बेलामा यस रङ्गशाला मोरङ ११को गृह मैदान रहेको थियो ।
विराट गोल्डकप
२०१५ को बिराट गोल्डकपको आयोजना यस रङ्गशालामा आयोजना गरिएको थियोे । फाइनल खेलमा, नेपाल आर्मी क्लबले झापा ११लाई २-१ गोल अन्तरले पराजित गर्दै उपाघि चुमेको थियो । l
२०१६ को विराट गोल्डकप यही रङ्गशालामा मोरङ ११ले आयोजना गरेको थियो। फाइनल खेलमा, नेपाल पुलिस क्लबले झापा ११लाई १-० गोल अन्तरले पराजित गर्दै उपाधि हात पारेको थियो जसमा नेपाल पुलिस क्लबका भरत शाहले एक निर्णायक गोल गर्दै टोलीलाई जिताएका थिए।
सातौँ राष्ट्रिय खेलकुद
२०७४ पुस महिनामा, यस रङ्गशालामा सातौँ राष्ट्रिय खेलकुदको केही प्रमुख खेलहरू आयोजना गरिएको थियो । बाँकी खेलहरू भने रङ्गशालाको खराब स्थिति भएकाले यहाँ आयोजना गरिएको थिएन् । रङ्गशाला नजिकै रहेको हलमा भने भने विभिन्न भित्री खेलकुद जस्तै टेनिस, कराँते आदि हुने गरेका छन् ।
वित्तीय लेखाविधि
संस्थाको आर्थिक कारोबारको लेखाजोखालाई वित्तीय लेखाविधि भनिन्छ । वितीय लेखाविधिमा संस्थाको आर्थिक कारोवारको विवरण तयार, विश्लेषण गर्ने तथा वित्तीय विवरण तयार गर्ने कार्य गरिन्छ । यसबाट संस्थाको आर्थिक कार्य सम्पादन (आय विवरण) तथा आर्थिक अवस्था(बासलात)को बारेमा जानकारी प्राप्त हुन्छ । उक्त उद्देश्यको लागि वित्तीय लेखाविधि अन्तरगत नाफा नोक्सान हिसाब खाता तथा बासलात लगायत वित्तीय विवरणहरू तयार गरिन्छ ।
व्यवस्थापन लेखाविधि
व्यवस्थापनको आवश्यकता अनुसारको लेखा विवरण तयार गर्ने लेखा पध्दतिलाई व्यवस्थापन लेखाविधि भनिन्छ । व्यवस्थापन लेखाविधिले संस्थाको व्यवस्थापकहरूलाई आवश्यक निर्णय गर्नको लागि चाहिने आर्थिक तथा गैह्र आर्थिक सुचना प्रदान गर्ने कार्य गर्दछ ।
बाल्टिक सागर
बाल्टिक उत्तरी युरोपको एउटा समुद्र हो जुन लगभग सबै तिरबाट जमिनले घेरिएको छ। यसको उत्तरमा स्क्यान्डिनेभियन प्रायद्वीप ( स्वीडेन ), उत्तरपूर्वमा फिनल्याण्ड, पूर्वमा इस्टोनिया, लिथुआनिया, लातभिया, दक्षिणमा पोल्याण्ड र दक्षिणपश्चिममा जर्मनी रहेको छ। पश्चिममा डेनमार्क र साना टापुहरू छन् जसले यसलाई उत्तरी सागर र एट्लान्टिक महासागरबाट अलग गर्दछ। डच, डेनिस, फिनिस जस्ता जर्मन भाषाहरूमा, यसलाई पूर्वी सागर (Ostsee) भनिन्छ। यो उल्लेखनीय छ कि यो फिनल्याण्ड को पश्चिममा स्थित छ।
यो५३°N अक्षांशबाट ६६°N अक्षांश र २०° पूर्व देशान्तर २६°E देशान्तरसम्म फैलिएको छ। यसको लम्बाइ १६०० किमी, औसत चौडाइ १९३ किमी र औसत गहिराई ५५ मिटर छ। यो मध्यम नुनिलो पानीको सबैभन्दा ठूलो सागर मानिन्छ । यसको अधिकतम गहिराई ४५९ मिटर छ जुन स्वीडेनको नजिक छ। यसको सतह क्षेत्रफल ३ लाख ७७ हजार वर्ग किलोमिटर छ र यसमा पानीको मात्रा करिब २० हजार घन किलोमिटर छ । यसको वरपरको समुद्रीतट लगभग ८००० किलोमिटर लामो छ। औसतमा, जाडोको समयमा यो अधिकतम ४५ प्रतिशत सम्म जम्छ।
मैथिल परिकार
मैथिल परिकारलाई मिथिला परिकार पनि भनिन्छ। यो भारतीय परिकार र नेपाली परिकारको एक भाग हो। यो भारत र नेपालको मिथिला क्षेत्रमा बसोबास गर्ने मैथिलहरूको परम्परागत खाना पकाउने शैली हो।
मैथिल भोजनमा चामल, गहुँ, माछा र मासुका परिकारहरूको व्यापक प्रतिरूप र विभिन्न मसला, जडीबुटी र प्राकृतिक खाद्यवस्तुको प्रयोग गरिन्छ। विभिन्न कार्यक्रमहरू, भोज भतेर, विवाह, चाडपर्व र यात्राको लागि भोजनको प्रकारद्वारा भोजनलाई वर्गीकरण गरिएको छ।
मिथिला भोजनको सेवा शैली फ्रान्सेली 'ताब्ला दोत'सँग थोरै समान छ, सबै तयारी पकवानहरू एकैसाथ थालमा पस्किने गरिन्छ र एकै पटक खाने गरिन्छ। यो परिकारको मुख्य भोजन भात, दाल, रोटी, तरकारी र अचार हो। यो चामल, दाल, गहुँको पिठो, सागसब्जी र अचारबाट तयार पारिएको हुन्छ। परम्परागत खाना पकाउने माध्यम तोरीको तेल हो। पाँचफोरन पाँचवटा मसलाको सामान्य मिश्रण हो जसमा जीरा, ज्वानो, कालो जीरा, सुप र मेथी हुने गर्छ र यो बङ्गालको पाँचफोरनसँग मिल्दोजुल्दो छ।
मैथिल थाली
मौसम अनुसार मैथिल थाली प्रत्येक तीन चार महिनाको अन्तरमा परिवर्तन हुने गर्छ। मैथिल थालीमा मुख्यतया भात, रोटी, अचार, चटनी, दाल, साग र केही भिन्नताका साथ दुग्ध उत्पादहरू हुने गर्छ।
केही तरकारीलाई फुराउन र झान्नको लागि मैथिल व्यञ्जनमा वनस्पति तेल वा तोरी तेल र पाँचफोरन प्रयोग हुने गर्छ। शाब्दिक रूपमा पाँचफोरनलाई 'पाँच मसला' भनिन्छ जसमा जीरा, ज्वानो, कालो जीरा, सुप र मेथी हुने गर्छ।
मांसाहारी परिकारहरू
मिथिला क्षेत्रका मानिसहरू मुख्यतया मांसाहारी परिकारमा खसी, बोका, कुखुरा, परेवा, हाँस र बट्टाईको मासु खाने गर्छन्। यस क्षेत्रका हिन्दू धर्मावलम्बीहरू गाई र भैँसीको दुध पिउने गरेता पनि त्यसको मासु खाँदैनन्।
चमेलिया खोला जलविद्युत आयोजना
चमेलिया खोला जलविद्युत आयोजना नदीको पानीको बहावद्वारा विद्युत उर्जा उत्पादन गर्ने जलविद्युत आयोजना हो। यो नेपालको दार्चुला जिल्लाको सिखरमा रहेको छ। यो जलविद्युत उत्पादन केन्द्रले चमेलिया खोलाको पानीद्वारा ३० मेगावाट विजुली उत्पादन गर्दछ। यो जलविद्युत आयोजनाको स्वामित्व र सञ्चालक नेपाल विद्युत प्राधिकरण हो। यो आयोजनाले वि.सं. २०७४ माघ २७ देखि विद्युत उत्पादन गरिरहेको छ। यहाँबाट उत्पादित हुने विजुलीलाई राष्ट्रिय विद्युत प्रसारण केन्द्रसँग जोडिएको छ।
आर्थिक व्यवस्थापन
यो परियोजनालाई नेपाल सरकार र कोरिया सरकारद्वारा संयुक्त लगानीमा सुरु गरिएको थियो। यो परियोजनालाई निर्माण गर्न १० वर्षको समय लागेको थियो।
थपकी प्यार की
थपकी प्यार की भारतीय हिन्दी धारावाहिक  हो
लागत लेखाविधि
लागत सम्बन्धी सुचना प्रदान गर्ने उद्देश्यले लेखा तयार गर्ने पध्दतिलाई लागत लेखाविधि भनिन्छ । वस्तु उत्पादन तथा सेवामा लाग्ने सम्पूर्ण खर्चहरूसँग सम्बन्धित लेखालाई लागत लेखाविधि भनिन्छ ।
सन्दर्भ सामग्रीहरू
class 12 all
चाँदनी चोक
चाँदनी चोक दिल्लीको सबैभन्दा पुरानो र व्यस्त क्षेत्र हो। यो पुरानो दिल्लीको व्यस्त बजारहरू मध्ये एक हो। चाँदनी चौक पुरानो दिल्ली रेलवे स्टेसन नजिकै अवस्थित छ। यो लाल किला परिसरभित्र अवस्थित छ। यो १७औं शताब्दीमा शाहजहाँ, भारतको मुगल सम्राटद्वारा बनाइएको थियो, र उनकी छोरी जहाँआरा बेगमद्वारा डिजाइन गरिएको थियो। बजारलाई चन्द्रमाको प्रकाशद्वारा प्रतिबिम्बित गर्न नहरहरूद्वारा विभाजित गरिएको थियो र हाल यो भारतको सबैभन्दा ठूलो थोक बजार मध्येको एक हो।
स्थिति र विस्तार
चाँदनी चोक पुरानो दिल्लीको मुटुमा लाल किलाको लाहोरी गेटबाट फतेहपुरी मस्जिदसम्म फैलिएको छ। वरपरको क्षेत्रलाई समेत यस बजारको नाम चाँदनी चोक भनेर सम्बोधित गर्ने गरिन्छ। धेरै पहिले यो बजार भएर एउटा नहर बग्ने गर्दथ्यो र चौकमा रहेको तालमा पानी भर्ने गर्थ्यो। प्रारम्भिक दिनहरूमा यो बजारलाई तीन खण्डहरूमा विभाजित गरिएको थियो:
इतिहास
बजारको इतिहास राजधानी शाहजहानाबादको स्थापनासँगै शुरू हुन्छ, जब सम्राट शाहजहाँ यमुना नदीको किनारमा आफ्नो नयाँ राजधानीको छेउमा लाल किल्ला स्थापित गरेका थिए।
चाँदनी चोक शाहजहाँकी छोरी, राजकुमारी जहाँआरा बेगमद्वारा सन् १६५० मा डिजाइन गरीएको थियो। १,५६० पसल भएको यो बजार मूलतः ४० गज चौडा र १,५२० गज लामो थियो। बजार आकारमा वर्गाकार थियो, र यसको केन्द्रमा एउटा पोखरी थियो, जुन पूर्णिमाको रातमा चम्किने गर्थ्यो जसकारण यो बजारको नाम चाँदनी चोक राखियो। सबै पसलहरू एक आधा चन्द्रमा आकारमा बनाइएको थियो, जुन हाल आएर विलुप्त भइसकेको छ। यो बजार आफ्नो चाँदी व्यापारीहरूको लागि प्रसिद्ध थियो, जसको कारण यो 'सिल्भर स्ट्रिट' को रूपमा पनि जानिन्छ।
चाँदनी चोक कुनै समय भारतको सबैभन्दा ठूलो बजार थियो। मुगल शाही जुलूस चाँदनी चोक हुँदै जान्थे। यो परम्परा बहाल भयो जब दिल्ली दरबार १९०३ मा आयोजित भएको थियो। दिल्ली टाउन हल १८६३ मा ब्रिटिश सरकार द्वारा चोक नजिकै बनाइएको थियो। चोकको तालाब १९५० को दशकमा घडी टावरले बदलिएको थियो। यस कारण को लागी बजार को केन्द्र अझै घंटाघर को रूप मा परिचित छ।
चाँदनी चोक पुरानो दिल्ली को एक अभिन्न पहिचान को रूप मा धेरै फिल्महरू मा चित्रित गरीएको छ। चाँदनी चोक २००१ बलिउड फिल्म कभी खुशी कभी गम मा प्रमुख रूप मा चित्रित गरिएको थियो; यहाँ फिल्म का अंजलि ( काजोल ) र उनकी बहिनी पूजा ( करीना कपूर ) को पात्रहरू बस्थे। २००८ मा बलिउड फिल्म ब्ल्याक एण्ड ह्वाइट अनिल कपूर, अनुराग सिन्हा, शेफाली छाया र अदिती शर्मा अभिनित चांदनी चोकमा सेट गरिएको छ। यो पछि अर्को बर्ष दुई अन्य फिल्महरू द्वारा पनि चांदनी चोक को आसपास केन्द्रित गरीएको थियो; चाँदनी चोक टु चाइना मा अक्षय कुमार, दीपिका पादुकोण, मिथुन चक्रवर्ती र रणवीर शोरे, र दिल्ली 6 मा अभिषेक बच्चन, सोनम कपूर, वहिदा रहमान, ओम पुरी, अतुल कुलकर्णी र दिव्या दत्ता अभिनित छन् । टिभी शो जिजाजी छट पर् है, जो २०१७ देखि सब टिभी मा प्रसारण भैरहेको छ, चाँदनी चोक मा पनि सेट गरिएको छ।
शैल्यशिखर नगरपालिका
शैल्यशिखर नगरपालिका दार्चुला जिल्लाको २ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार शैल्यशिखर नगरपालिकाको कुल जनसङ्ख्या २२, ०६० छ।
सिमारेखा
सिमारेखा ( Simarekha) किशोर राना मगरद्वारा निर्देशित सन् १९९७ को एेतिहासिक कथानक नेपाली चलचित्र हो । चलचित्रमा राजपाल थापा, सानू बाबा, रजनी राना, शुवांसु जोसी, भुवन चन्द, जितेन्द्र महत (अभिलाषी), भिम बहादुर थापा र लक्ष्मी गिरीको अभिनय रहेको छ ।
उडान
उडान एक भारतीय टेलेभिजन धाराबाहिक हो जुन कलर्स टीवीमा प्रशारित गरिन्छ ।
गुची
यो कम्पनीको स्थापना सन १९२१ मा टुस्कनीको फ्लोरेन्समा गुचियो गुचीले गरेका थिए। गुचियोको छोरा अल्दो गुचीको निर्देशनमा यो एउटा विश्वव्यापी परिचित ब्रान्ड बन्न पुगेको हो। सन् १९८० को दशकमा पारिवारिक कलहको सुरुवात भएपछि, गुची परिवार सन् १९९३ सम्ममा कम्पनीको पुँजीबाट पूर्ण रूपमा निकालिएको थियो। सन् १९९९ मा, गुचीलाई फ्रान्सेली समूह पिनाल्ट प्रिन्टेम्प्स रेडौतेद्वारा अधिग्रहण गरिएको थियो। सन् २०१० को दशकमा गुची एक लोकप्रिय र मनपर्ने 'गीक-चिक' ब्रान्ड बन्न पुगेको हो।
ग्याल्पो काण्ड
प्रधानमन्त्री चन्द्र शमशेरको पालामा वि.सं १९८६ श्रावण २६ गते ग्याल्पो शेर्पाले ल्हासास्थित नेपाली वकिल कार्यालयमा शरण लिएका थिए । १९८६ भदौ १२ गते भोटको दलबलले निज ग्याल्पोलाई नेपाली वकिल कार्यालय भित्र पसी लुटेर अपहरण गरी लग्यो । नेपाली वकिल कार्यालय भित्र १३०० सशस्त्र सिपाहीले पसी मान्छे अपहरण गर्नु भोट सरकारको ठुलो भूल थियो । त्यसैले नेपाल र भोट बीचमा युद्धको तयारी हुन थाल्यो ।
तर वि.सं १९८६ कार्तिक सुदी ५ रोज ४ मा भोटले नेपाल सरकारसँग आफ्नो भूल स्वीकार गरी माफी मागी विन्तीपत्र पठायो । माफी माग्ने विन्तीपत्र आए पनि आधिकारिक माफी पत्र नआउदै श्री ३ चन्द्र शमशेरको मृत्यु भयो । अन्त्यमा वि सं १९८६ मार्गमा चन्द्र शमशेरको मृत्यु पछि उनका उत्तराधिकारी भीम शमशेरको शासन कालमा वि.सं १९८६ माघमा भोटबाट माफी मागेको सक्कल पत्र आयो तापनि नेपालले चाहेको जस्तो व्योहोरा पुरा गरी आएन ।
साफ महिला च्याम्पियनसिप
साफ महिला च्याम्पियनसिप, (जसलाई दक्षिण एसियाली फुटबल महासंघ महिला कप पनि भनिन्छ), दक्षिण एशियाली फुटबल महासंघ (SAFF) द्वारा आयोजित महिला राष्ट्रिय फुटबल टोलीहरूको मुख्य संघ फुटबल प्रतियोगिता हो। यस प्रतियोगितामा दक्षिण एशियाली फुटबल महासंघ का सबै सात सदस्यहरू सहभागी हुन सक्छन्।
इतिहास
हाल साफ सदस्य राष्ट्रमा बंगलादेश, भुटान, भारत, माल्दिभ्स, नेपाल, पाकिस्तान र श्रीलंका रहेका छन् । यसअघि अफगानिस्तान साफबाट बिदा हुनु भन्दा अघि आठ सदस्यले प्रतिस्पर्धा गर्थे। यो प्रत्येक दुई वर्षमा आयोजना गरिन्छ।
अहिलेसम्म हरेक संस्करण भारतले जितेको छ। सो क्रममा भारतले नेपाललाई चार पटक र बंगलादेशलाई एक पटक फाइनलमा हराएको छ ।
नरफक टापु
नरफक टापु (नरफक: Norf'k Ailen ) अस्ट्रेलिया, न्युजिल्यान्ड र न्यु क्यालेडोनियाको बीचमा प्रशान्त महासागरमा अवस्थित एक टापु हो। यसको क्षेत्रफल ३५ वर्ग किलोमिटर छ। यसको राजधानी किङ्स्टन हो।
महालक्ष्मी नगरपालिका, धनकुटा
महालक्ष्मी नगरपालिका धनकुटा जिल्लाको ३ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार महालक्ष्मी नगरपालिकाको कुल जनसङ्ख्या २४, ८०० छ।
जय भानुशाली
जय भानुशाली एक भारतीय टेलिभिजन कलाकार हुनुका साथै बलिउड अभिनेता हुन् । उनले एकता कपूरद्वारा निर्देशित टेलिभिजन धारावाहिक कयामतद्वारा चर्चामा आएका थिए ।
सिद्धार्थ मल्होत्रा
सिद्धार्थ मल्होत्रा जन्म १६ जनवरी १९८५    मा भएको थियो । भने उनले माई नेम इज खानको सहायक निर्देशन पछि २०१२ मा बनेको चलचित्र स्टूडेन्ट अफ द इयर मा अभिनय गरेर खासै लोकप्रिय बनेका थिए । भने पछि हसी तो फसी जस्ता चलचित्रबाट उनी अझ लोक प्रिय बन्दै गए। २०१४ मा बनेको  उनको अन्तिम फिल्म एक भिलेनलाई पनि दर्शकहरूले धेरै नै मन पराएका थिए ।
क्यारोलिन एरोन
क्यारोलिन एरोन (जन्म: अगस्ट ७, १९५२)  एक अमेरिकी अभिनेत्री तथा चलचित्र निर्माता हुन्।
स्ट्राइकफोर्स (मिश्रित मार्सल आर्ट)
स्ट्राइकफोर्स संयुक्त राज्यमा रहेको एक मिश्रित मार्सल आर्ट र किक-बोक्सिंग सङ्गठन थियो जुन "स्यान जोश, क्यालिफोर्निया"मा सन् १९८५ देखि २०१३ सम्म संचालित रह्यो ।
ईतिहास
एक किक-बोकिसिंग सङ्गठनको रूपमा स्थापित भएको "स्ट्राइकफोर्स" पछि गएर विश्वकै दोस्रो सबैभन्दा ठुलो मिश्रित मार्सल आर्ट पदोन्नति बन्न पुग्यो । यसको प्रथम एमएमए कार्यक्रम स्ट्राइकफोर्स: स्यामरक भर्सस ग्रेसी मार्च १०, २००६ स्यान जोस, क्यालीफोर्नियाको एचपि प्याविलियन रंगशालामा सम्पन्न भएको थियो।
मातृ शिक्षाप्रतिष्ठान
मातृ शिक्षाप्रतिष्ठान ( alma mater) एक रूपकात्मक वाक्यांश हो जुन कुनै व्यक्ति सहभागी भएको वा स्नातक भएको विद्यालय, कलेज वा विश्वविद्यालय पहिचान गर्न प्रयोग गरिन्छ ।
ल्याटिन शब्दको अर्थ
यो वाक्यांशलाई ल्याटिनमा आल्मा म्याटर भनिन्छ र विभिन्न रूपमा "पोषण गर्ने आमा", "नर्सिङ आमा", वा "पालन गर्ने आमा" भनेर अनुवाद गरिएको छ किनभने बिद्यालयहरूले आफ्ना विद्यार्थीहरूलाई बौद्धिक पोषण प्रदान गर्दछ।
यसको हालको प्रयोग गर्नु अघि, अल्मा मेटर विभिन्न मातृ देवीहरू, विशेष गरी सेरेस वा साइबेलेको लागि सम्मानजनक शीर्षक थियो। पछि, क्याथोलिक धर्ममा, यो येशूकी आमा मेरीको उपाधि भयो ।
यो शब्द अकादमिक प्रयोगमा प्रवेश गर्‍यो जब बोलोग्ना विश्वविद्यालयले विश्वको सबैभन्दा पुरानो र सबैभन्दा लामो निरन्तर सञ्चालन हुने विश्वविद्यालयको रूपमा विश्वविद्यालयको ऐतिहासिक स्थिति मनाउन अल्मा मेटर स्टुडियोरम ("अध्ययनको पालनपोषण गर्ने आमा") भन्ने आदर्श वाक्य अपनायो।
यो शब्द आलम्नस् (पूर्व छात्र) सँग सम्बन्धित छ, जस्को शाब्दिक अर्थ "जो पोषण गरिएको छ" हुन्छ, जुन प्रायः स्नातकको लागि प्रयोग गरिन्छ।
स्मारकहरू
पुरातन रोमन संसारमा अल्मा मेटरका धेरै मूर्तिहरू थिए, केही अझै पनि अवस्थित छन् (जस्तै, रोमको प्यालाटिन हिलमा )।
जिन्सी सामग्री
व्यवसायिक संस्थाले विभिन्न निर्धारित उद्देश्य प्राप्तिका निमित्त प्रयोग गर्ने सामानहरूलाई जिन्सी सामग्री भनिन्छ । जिन्सी सामग्री संस्थाको सम्पत्तिहरू मध्ये एक सम्पत्ति हो, जसले वस्तु वा सामग्रीलाई जनाउँदछ । जिन्सी सामग्री अन्तरगत कच्चा पदार्थ, अर्ध तयारी वस्तु, तयारी वस्तु र दैनिक रूपमा प्रयोग हुने अन्य सामग्रीहरू पर्दछ । सामान्यतया संस्थाले विक्रि गर्ने उद्देश्यले वा व्यवसायिक कार्यहरूमा कुनै समस्या नपर्न दिन तथा माग अनुसारको जिन्सी सामग्री आपूर्ति गर्ने उद्देश्यले जिन्सी सामग्रीको मौज्दातको व्यवस्था राखेको हु्न्छ । जसलाई अर्को शब्दमा जिन्सी मौज्दात पनि भनिन्छ ।
भिक्टर ओर्बान
भिक्टर मिहाली ओर्बान (जन्म: ३१ मे १९६३) हंगेरीका राजनीतिज्ञ हुन्। उनी हंगेरीका वर्तमान प्रधानमन्त्री हुन्। ओर्बान २०१० देखि हंगेरीका प्रधानमन्त्रीको कुर्सीमा छन्। उनले सन् १९९८ देखि २००२ सम्म पनि प्रधानमन्त्रीको रुपमा पनि काम गरेका थिए । उनी पुरातनवादी फिदेस्ज (Fidesz) पार्टीको नेता हुन्, जुन पदमा उनी २००३ देखि र यसअघि १९९३  बाट २००० सम्म आसिन थिए।
आयुष्मान जोशी
आयुष्मान जोशी एक नेपाली अभिनेता र मोडल हुन्। उनले सन् २०१४बाट मोडलिङ सुरु गरेका थिए र सन् २०१६ मा 'चपली हाईट २'बाट चलचित्र क्षेत्रमा प्रवेश गरे।
प्रारम्भिक जीवन
आयुष्मान जोशी रविना देशराज श्रेष्ठ जोशी र भावेन जोशीका छोरा हुन्।
विवाद
सन् २०२० मा ड ड्यानिस गर्ल चलचित्रको तस्वीर छायांकन सम्बन्धी आयुष्मान जोशी विवादमा परेका थिए । ड ड्यानिस गर्लको नेपाली संस्करण बनाएको दाबि गर्दै सामाजिक संजालमा तस्वीर पोस्ट गरेका आयुष्मान र उनको टोलीलाई पारद्वेषी भएको आरोप लागेको थियो । उक्त परियोजनामा संलग्न व्यक्तिहरूले पारलैङ्गिक व्यक्तिहरूलाई अप-प्रतिनिधित्व गरेको र पारलैङ्गिक महिलाहरूलाई 'पुरुषबाट महिला भएका' जस्ता अपमानजक टिप्पणी दिएर पारलैङ्गिक व्यक्तिहरू बारे व्यापक भ्रमलाई अझै टेवा पुर्याएको भनि विवाद सृजना भएको थियो । उक्त तस्वीर छायांकनको साता सामाजिक संजाल ट्विटरमा #DanishGirlIsAWoman भनि ह्यासट्यागको लहर र व्यापक विरोध समेत चर्किएको थियो ।
श्रद्धा कपूर
श्रद्धा कपूर (जन्म ३ मार्च १९८७) एक भारतीय अभिनेत्री र गायिका हुन् जो हिन्दी चलचित्रहरूमा काम गर्छिन्। उनी भारतमा सबैभन्दा लोकप्रिय र सबैभन्दा बढी कमाई गर्ने अभिनेत्रीहरूको सूचीमा समावेश छिन् र उनलाई 'फोर्ब्स एसिया'द्वारा सन् २०१६ को ३० अन्डर ३० सूचीमा चित्रित गरिएको थियो।
अभिनेता शक्ति कपूरकी छोरी, उनले आफ्नो अभिनय करियरको सुरुवात सन् २०१० को हाइस्ट चलचित्र 'तीन पत्ती'मा एक संक्षिप्त भूमिकाबाट गरेकी थिइन् र त्यसपछि उनले किशोर नाटक 'लभ का द इन्ड' (सन् २०११) मा आफ्नो पहिलो मुख्य भूमिका खेलेकी थिइन्। कपूरले व्यावसायिक रूपमा सफल प्रेमप्रसङ्गयुक्त नाटक 'आशिकी २' (सन् २०१३) मा गायिकाको भूमिकाका लागि व्यापक मान्यता प्राप्त गरेकी थिइन्, जसका लागि उनलाई सर्वश्रेष्ठ अभिनेत्रीको लागि फिल्मफेयर पुरस्कारको लागि नामाङ्कन प्राप्त भएको थियो। अर्को वर्ष, उनले विशाल भारद्वाजको आलोचनात्मक प्रशंसित नाटक 'हैदर' (सन् २०१४) मा ओफेलियामा आधारित चरित्र चित्रण गरेकी थिइन्, जुन विलियम शेक्सपियरको त्रासदी 'ह्याम्लेट'को एक रूपान्तरण थियो। प्रेमप्रसङ्गयुक्त थ्रिलर 'एक भिलेन' (सन् २०१४), नृत्य नाटक 'एबिसिडी २' (सन् २०१५) र एक्सन नाटक 'बागी' (सन् २०१६) मा अभिनय गर्दै कपूरले आफूलाई स्थापित गरेकी थिइन्। असफल चलचित्रहरूको शृङ्खला पश्चात्, उनको सबैभन्दा धेरै कमाई गर्ने चलचित्रहरूमा हास्य हरर चलचित्र 'स्त्री' (सन् २०१८), एक्सन थ्रिलर 'साहो' (सन् २०१९), र हास्य नाटक 'छिछोरे' (सन् २०१९) समावेश छ।
प्रारम्भिक जीवन र पृष्ठभूमि
कपूरको जन्म मुम्बईमा भएको थियो। उनको बुबाको पक्षमा, कपूर पञ्जाबी मूलकी हुन्, र उनकी आमाको पक्षमा, उनी मराठी र कोंकणी कुलकी हुन्। उनका मातृ हजुरबुवा पंढरीनाथ कोल्हापुरे (दीनानाथ मंगेशकरका भतिजा) कोल्हापुरका हुन् र उनको मातृ हजुरआमा पणजी, गोवाकी हुन्।
ईरान परमाणु सम्झौता
कार्यको संयुक्त व्यापक योजना Joint Comprehensive Plan of Action (JCPOA;, acronym: برجامبرجام ), सामान्यतया ईरान परमाणु सम्झौता Iran nuclear deal or इरान डिल नामले जानिन्छ,  भियना मा १४ जुलाई २०१५ मा इरान, पि ५+१ ( संयुक्त राष्ट्र सुरक्षा परिषदको स्थायी सदस्य—चीन, फ्रान्स, रसिया, बेलायत, अमेरिका—प्लस जर्मनी), र युरोपियन युनियन भएको सम्झौता हो
भ्रातृत्व
भ्रातृत्व (fraternity) वा बन्धुत्व (Brotherhood) वा बन्धु समाज धार्मिक वा अन्य उद्देश्यका लागि बनाएको पुरुषहरूको सङ्घ वा अगठित समाज हो ।    पश्चिमी समाजमा बन्धुत्वको धारणा मध्य युगमा क्रिश्चियन क्याथोलिक धर्मबाट सुरु भएको थियो । भारतीय हिन्दु समाजहरूमा विरादरी नामक अनिगमित समाजहरू हुने गर्छन् जसले जातिय, सांस्कृतिक, सामाजिक, धार्मिक निर्णयहरू लिने गर्दछन् । त्यस्तै खसहरूमा हरेक कुलको विरन्दला नामक समाजहरू हुने गर्दछ जसले उक्त किसिमका कार्यहरू गर्छन् । मष्टो पुजा वा देवालीहरू पनि विरन्दलामै गरिन्छ । अचेल हरेक जातिहरूको आफ्नै बन्धुसमाजहरू रहेका छन् ।
लेनिनवाद
लेनिनवाद एक रूसी क्रान्तिकारी नेता भ्लादिमिर लेनिन ले विकसित गरेको राजनीतिक विचारधारा हो जसले क्रान्तिकारी भान्गार्ड पार्टीको नेतृत्वमा सर्वहारा वर्गको तानाशाही स्थापना गर्ने परिकल्पना गर्छ, जसलाई साम्यवादको स्थापनाको राजनीतिक प्रस्तावनाको रूपमा प्रस्तुत गरिन्छ। लेनिनवादी भान्गार्ड पार्टीको कार्य भनेको मजदुर वर्गलाई राजनीतिक चेतना (शिक्षा र सङ्गठन) प्रदान गर्नु र रूसी साम्राज्य (१७२१-१९१७) र  पूँजीवाद हटाउन आवश्यक क्रान्तिकारी नेतृत्व प्रदान गर्नु हो। लेनिनवादी क्रान्तिकारी नेतृत्व  कम्युनिष्ट घोषणापत्र मा (१८४८) आधारित छ जसमा कम्युनिस्ट पार्टीलाई "हरेक देशको मजदुर वर्गको सबैभन्दा उन्नत र कृत दृढ़संकल्प अङ्ग जसले सबैलाई अघि बढाउने खण्ड"को रूपमा पहिचान गरेको छ। भान्गार्ड पार्टी को रूप मा, Bolsheviks को सैद्धान्तिक को रूपरेखा मार्फत इतिहास देखी द्वन्द्वात्मक भौतिकवादद समाजवाद स्थापना गर्न पूँजीवाद को सफल ढलाउनु गर्न राजनीतिक प्रतिबद्धता मंजूर जो, र त्यसपछि,; र, क्रान्तिकारी राष्ट्रिय सरकारको रूपमा, सबै माध्यमबाट सामाजिक-आर्थिक संक्रमणलाई महसुस गर्न।
ऐतिहासिक पृष्ठभूमि
१९ औँ शताब्दीमा, कार्ल मार्क्स र फ्रेडरिक एंगेल्सले कम्युनिष्ट पार्टीको घोषणापत्र (१८४८) लेखेका थिए जसमा उनीहरूले कम्युनिष्ट क्रान्ति हासिल गर्नका लागि युरोपेली मजदुर वर्गको राजनीतिक एकीकरणको लागि आह्वान गरे ; र प्रस्ताव गरे कि कम्युनिष्टको सामाजिक-आर्थिक सङ्गठन पूँजीवाद भन्दा उच्च रुप मा भएको हुनाले मजदुर क्रान्ति सबैभन्दा पहिले औद्योगिक देशहरूमा हुने थियो। जर्मनीमा मार्क्सवादी सामाजिक लोकतन्त्र भनेको जर्मनीको सोशल डेमोक्र्याटिक पार्टीको राजनीतिक परिप्रेक्ष्य थियो र यसले लेनिन जस्ता रूसी मार्क्सवादीहरूलाई प्रेरणा दियो।
अ क्लकवर्क अरेञ्ज (चलचित्र)
'अ क्लकवर्क अरेञ्ज' सन् १९७१ मा प्रदर्शनमा आएको एउटा डिस्टोपियन अपराधीक चलचित्र हो जसको व्यवस्थापन, निर्माण र निर्देशन स्टेनली कुब्रिकले गरेका हुन्।  एन्थोनी बर्गेसको सोही नामको उपन्यासमा आधारित यस चलचित्रले आउँदा दिनको डिस्टोपियन ब्रिटेनमा घट्न सक्ने युवाहरूको अपराधीक आचरण, तन्नेरीहरूको गिरोह, र अन्य सामाजिक, राजनीतिक र आर्थिक विषयहरूलाइ हैरान पार्ने हिंस्रक किसिमका तस्विरहरूको प्रयोग द्वारा देखाएको छ।
एलेक्स यस चलचित्रको केन्द्रीय पात्र हो जो एक क्यारिज्म्याटिक र असामाजिक अपराधी हो जसको रूचि शास्त्रीय संगीत ( बीथोभन सहित ), बलात्कार र हिंसा गर्नुमा हुन्छ। उसले पेट ( माइकल टार्न ), जर्जिया ( जेम्स मार्कस ), र डिम ( वारेन क्लार्क ) नामका ठगहरूको एक सानो गिरोहको नेतृत्व गर्दछ जसको नाम उसले ड्रुग्स (droogs) दिएको हुन्छ।ड्रुग्स एउटा रूसी शब्द हो जसको अर्थ "मित्र" वा "साथी" हुन्छ। यस चलचित्रले उसको गिरोहको डरलाग्दो अपराधको विवरण, उसको कब्जा, र एक प्रयोगात्मक मनोवैज्ञानिक कण्डिसनिङ् टेक्निक ("लुडोभिको टेक्नीक") द्वारा गृह मन्त्री द्वारा प्रमोट गरिएको पुनर्स्थापनाको प्रयासको वर्णन गर्दछ।एलेक्स नै यस चलचित्रको कथावाचक हो जसले नादसात (Nadsat)मा कथा सुनाउँछ। नादसात भन्नाले किशोरावस्थामा पुगेका व्यक्तिहरूले बोल्ने ठुटे अपशब्दको प्रयोग गरिने भाषा हो।
अ क्लकवर्क अरेञ्जमा शास्त्रीय संगीतहरू चयन गरिएको छ जसमा भेन्डी कार्लोस द्वारा रचित मुग सिन्थेसाइजरहरू छन्। अ क्लकवर्क अरेञ्जको पोस्टरको लागि कलाकृति फिलिप कासलले डिजाइन गरेका हुन् भने बिल गोल्डले लेआउटको सिर्जना गरेका हुन्।
कथावस्तु
भविष्यको डिस्टोपिक ब्रिटेनमा एलेक्स डीलार्ज 'ड्रुग्स' नामक समूहको नेता हो जुन समूहमा जर्जिया, डिम र पेट जस्ता सदस्यहरू छन्। एक रात ड्रग्सले भरिएको "मिल्क प्लस" को नशा लिएपछि उनीहरू एकदमै हिंसा वाला साँझ अर्थात अल्ट्राभाइलेन्सले भरिएको साँझमा व्यस्त हुन्छन् जहाँ दुस्मन ग्याङ्को साथमा भएको लडाइँ पनि सामेल छ जसलाइ बिलीबॉयले नेतृत्व गरिरहेको हुन्छ। त्यसपछि उनीहरू लेखक एफ अलेक्ज्याण्डरको कन्ट्री-होममा जान्छन् र उसलाई यति भकुर्छन् कि ऊ जीवनभरका लागि अपांग बन्छ। त्यसपछि एलेक्सले अलेक्ज्याण्डरको पत्नीलाई "सिङ्गिङ् इन दि रेन" गाउँदै बलात्कार गर्छ। भोलिपल्ट स्कूलमा यथेष्ट कारणविना नै स्कुलमा अनुपस्थित भएका कारण, एलेक्सलाई भेट्न उसको प्रोबेशन अफिसर पीआर डेल्टोइड उसको घरमा आउँछन् र एलेक्सलाइ उसले गरेका गतिविधिहरू बारे चेतावनी दिन्छन्। वास्तवमा डेल्टोइडलाइ एलेक्सले गर्ने कामहरूको सम्पुर्ण विवरण थाहा हुन्छ।
एलेक्सका ड्रुग्स उनीहरूले गर्ने सानोतिनो अपराधसंग असन्तुष्टि व्यक्त गर्छन् र गिरोहका सदस्यबिच समान हैसियत हुनुपर्ने र ठूलो चोरीको माग गर्छन्, तर एलेक्सले तिनीहरूलाई आक्रमण गरेर गिरोहमा आफ्नो बोलबाला रहेको कुरामा जोड दिन्छ। एलेक्स एकजना धनी "क्याट-लेडी"को घरभित्र घुस्छ र ती महिलालाई एउटा लिङ्गको प्रतिमा (phallic sculpture) ले आक्रमण गर्छ जबकी उसका साथीहरू घरबाहिरै बस्छन्। प्रहरीको साइरन सुनेपछि एलेक्स त्यहाँबाट भागेर बाहिर आउँछ जहाँ डिमले उसको अनुहारमा बोतलले हिर्काएर उसलाइ अचेत बनाइदिन्छ र प्रहरीको हातबाट गिरफ्तार गराउन उसलाई त्यहीँ छोडिदिन्छ। एलेक्सलाई हिरासतमा लिएपछि डेल्टोइडले एलेक्सको आक्रमणमा परेकी महिलाको मृत्यु भएको जानकारी दिन्छन् जसको कारण एलेक्स हत्यारा हुन्छ। उसलाई चौध वर्षको जेल सजाय सुनाइन्छ।
दुई वर्षको जेल सजायपछि, एलेक्सले उत्सुकताका साथ आन्तरिक मन्त्रीको नयाँ लुडोभिको प्रविधिको टेष्ट सब्जेक्ट बन्नको लागि उसलाइ गरिएको प्रस्तावका लागि सहमती जनाउँछ। लुडोभीको प्रविधिमा दुई हप्ताभित्रमा अपराधीहरूलाई अपराधिक क्रियाकलापहरू प्रति घृणा जगाइन्छ र उनीहरूलाइ पुन:स्थापित गरिन्छ। एलेक्स कुर्सीमा बाँधिएको छ, क्ल्याम्पको प्रयोग गरेर उसका आँखा झिम्क्याउन समेत दिइएको छैन र उसको आँखामा निरन्तर ड्रग्स लगाइएको छ। त्यसपछि उसलाइ यौन र हिंसा सम्बन्धी चलचित्रहरू हेर्न बाध्य बनाइएको छ, जसमध्ये केहीमा त उसको मनपर्ने संगीतकार लुडविग भ्यान बीथोभनको संगीत पनि छन्। एलेक्स ती चलचित्रहरूलाइ घृणा गर्न थाल्छ। उसलाइ डर हुन्छ कि कतै यस प्रविधिको प्रयोग र बिथोभनको संगित सुनेर बिरामी त परिने होइन? त्यसैले उसले तुरून्त यो उपचार रोक्न भिख माग्छ।
दुई हप्ता पछि, मन्त्रीले अधिकारीहरूको भेलामा एलेक्सको पुनःस्थापना प्रदर्शन गर्छन्। एलेक्स एक अभिनेता विरुद्ध जवाफी हमला गर्न असमर्थ हुन्छ जसले उसमाथी हमला गर्छ। त्यस्तै एक वस्त्रविहिन महिलासँग यौन सम्बन्ध राख्न पनि ऊ असमर्थ हुन्छ। जेलका पादरीले यसो गर्नु भनेको एलेक्सको आफ्नो स्वतन्त्र इच्छा लुटिनु हो भनी गुनासो गर्छन् तर मन्त्रीले लुडोभिको प्रविधिको प्रयोगले अपराध घटाउनेछ र जेलमा रहेका भीडलाई कम गर्नेछ भनी पादरीलाइ सम्झाउँछन्।
एलेक्सलाइ एक स्वतन्त्र मानिसको रूपमा जेलबाट बाहिर पठाइन्छ। आफ्नो घरमा पुगेपछि एलेक्सले उसको सिकार बनेका पीडितलाई क्षतिपूर्ति दिनका लागि उसको व्यक्तिगत सामान र सम्पत्ति बाबुआमाले बेचेको कुरा थाहा पाउँछ भने उसको कोठा समेत बाहालमा लगाएको कुरो पनि थाहा पाउँछ। घरमा बास नपाउने छाँटकाट पाएपछी एलेक्स सडकमा आउँछ जहाँ उसको भेट एक आवारा वृद्धसँग हुन्छ जसलाई एलेक्सकै गिरोहले धेरै वर्ष अघि आक्रमण गरेको हुन्छ। तिनै वृद्ध र उनका साथीहरूले एलेक्समाथी हमला गर्छन्। एलेक्सलाइ उक्त हमलाबाट दुईजना पुलिसहरूले बचाउँछन् जो उसकै पुरानो ड्रुग्सका सदस्य डिम र जर्जी हुन्छन्। उनीहरूले एलेक्सलाई कन्ट्री-साइडमा लगेर कुटपिट गर्छन् र उसलाइ छोड्नु अघि लगभग पानीमा डुबाएर मार्नै खोज्छन्। त्यसपछि एलेक्स घिस्रँदै लगभग अचेत अवस्थामा नजिकैको घरको ढोकासम्म पुग्छ।
होसमा आउँदा एलेक्सले आफूलाई अलेक्ज्याण्डरको घरमा पाउँछ, जहाँ अलेक्ज्याण्डरको हेरचाहकर्ता जुलियनले उसलाई हेरचाह गरिरहेको छ। अलेक्ज्याण्डरले एलेक्सलाई अघिल्लो आक्रमणबाट चिन्न सक्दैनन् (किनकी त्यससमय उनीहरूले अनुहारमा मास्क लगाउने गर्थे) तर एलेक्स र लुडोभिको प्रविधि बारे उनले अखबारमा पढेका छन्। लेखकले एलेक्सलाई एक राजनीतिक हतियारको रूपमा देख्छन् र उसलाई आफ्ना सहकर्मीहरू समक्ष प्रस्तुत गर्न तयार गर्छन्। बाथटबमा नुहाउने क्रममा एलेक्सले "सिङ्गिङ् इन दि रेन" गाउँछ जसले गर्दा अलेक्ज्याण्डरले महसुस गर्छन् कि एलेक्स उनी र उनको पत्नीलाई कुटपिट गर्ने व्यक्ति हो। आफ्ना सहकर्मीहरूको सहयोगमा, अलेक्ज्याण्डरले एलेक्सलाई ड्रग दिन्छन् र माथिल्लो तलाको कोठामा बन्द गर्छन्। उनले तलको भुइँ तल्लाबाट ठूलो स्वरले बीथोभनको नवौँ सिम्फनी प्ले गरिदिन्छन्। एलेक्स यो ध्वनी सुन्नासाथ बिरामी भएको आभाष गर्छ र पीडालाई प्रतिरोध गर्न असमर्थ भएका कारण झ्यालबाट हाम फालेर आत्महत्या गर्ने प्रयास गर्दछ।
एलेक्स हड्डी भाँचिएको अवस्थामा अस्पतालमा उठ्छ। मनोवैज्ञानिक परीक्षणहरूको एक शृङ्खला दिइने क्रममा, एलेक्सले थाहा पाउँछ कि उसलाइ अब उप्रान्त हिंसा र यौनप्रति घृणा छैन। त्यसपछि आन्तरिक मामिला मन्त्री आउँछन् र एलेक्ससँग माफी माग्छन्। उनले एलेक्सको ख्याल राख्ने र उसलाई चुनावी अभियान र जनसम्बन्धको प्रतिक्रियात्मक सहयोग गरे त्यसको बदलामा एलेक्सलाई जागिर दिने प्रस्ताव गर्छन्। सद्भावनाको संकेतको रूपमा, मन्त्रीले बीथोभनको नवौँ सिम्फोनी प्ले गर्न स्टेरियो प्रणाली ल्याउँछन्। एलेक्स तब हिंसाको बारेमा सोच्छ र एक अनुमोदनकारी भीडको अगाडि एक महिलासँग यौन सम्बन्ध राख्ने ज्वलन्त विचारहरू राख्छ, र सोच्छ, "म ठीक भएँ, सब ठीक छ!"
चिनियाँ ताइपेई
चाइनिज ताइपेई धेरै अन्तर्राष्ट्रिय संगठनहरूद्वारा ताइवान को प्रतिनिधित्व गर्ने टोली हो। यसलाई गणतन्त्र चीनको रूपमा पनि जानिन्छ। यो नाम ताइवानको लागी ओलम्पिक खेलहरू र एसियाली खेलकुद आदि लगायत लगभग सबै अन्तर्राष्ट्रिय खेलकुद कार्यक्रमहरूमा प्रयोग गरीन्छ।
यसको कारण जन गणतन्त्र चीनले गणतन्त्र चीन वा ताइवानलाई चीनको एक हिस्सा मानिनु पर्दछ र ताइवानको स्वतन्त्रता स्वीकार गरिनु हुदैन भनेर अन्तर्राष्ट्रिय संगठनहरूलाई गरेको आह्वान हो।
पञ्जाब विश्वविद्यालय
पञ्जाब विश्वविद्यालय (PU) चंडीगढ़मा अवस्थित एक भारतीय कलेजिएट सार्वजनिक राज्य विश्वविद्यालय हो। दुबै राज्य र संघ सरकारहरू मार्फत वित्त पोषित, यसलाई राज्य विश्वविद्यालय मानिन्छ। यसले यसको उत्पत्ति लाहोरको पञ्जाब विश्वविद्यालयमा पत्ता लगाउँछ, जुन 1882 A.D मा स्थापित भएको थियो भारतको विभाजन पछि, विश्वविद्यालय अक्टोबर 1, 1947 मा स्थापित भएको थियो, र पूर्वी पंजाब विश्वविद्यालय भनियो। प्रारम्भमा मुख्य रूपमा सोलनको क्यान्टोनमेन्टमा राखिएको थियो, यो पछि चण्डीगढमा नयाँ निर्मित क्याम्पसमा सारियो, र यसलाई पञ्जाब विश्वविद्यालयको नामकरण गरियो। विश्वविद्यालयमा 78 शिक्षण र अनुसन्धान विभागहरू र 10 केन्द्रहरू/कुर्सीहरू शिक्षण र अनुसन्धानका लागि चण्डीगढ स्थित मुख्य क्याम्पसमा छन्। यसमा 188 सम्बद्ध कलेजहरू पञ्जाब राज्यका आठ जिल्लाहरू र चण्डीगढको केन्द्र-शासित क्षेत्रहरूमा फैलिएका छन्, क्षेत्रीय केन्द्रहरू मुक्तसर, लुधियाना र होशियारपुरमा छन्। यो भारत मा राम्रो क्रमबद्ध विश्वविद्यालयहरु मध्ये एक हो।
राजगढ गाउँपालिका
राजगढ़ गाउँपालिका नेपालको मधेश प्रदेश अन्तर्गत सप्तरी जिल्लामा रहेको एक गाउँपालिका हो । नेपाल सरकारले वि. सं. २०७३ मा ७५३ स्थानीय तह लागू गर्दा राजगढ़लाई गाउँपालिका घोषित गरेको हो । राजगढ गाउँपालिका घोषित गर्दा सप्तरीका साविक झुट्की, बनैनिया, नर्गो, बेल्ही चपेना, फकिरा र मलेकपुर (१-४) गा.वि.स. लाई समेटेको छ ।
यस गाउँपालिकालाई ६ वडामा विभाजन गरिएको छ । यस गाउँपालिकाको कूल जनसङ्ख्या २९,४५९ रहेको छ । यसको क्षेत्रफल ४७.९१ वर्गकिलोमिटर रहेको छ । यस गाउँपालिकाको केन्द्र नर्घो कार्यालयमा राखिएको छ ।
यस गाउँपालिकाको सिमाना पूर्वमा छिन्मस्ता  र विष्णुपुर गाउँपालिका पश्चिममा डाकनेस्वरी गाउँपालिका उत्तरमा रुपनी गाउँपालिका र दक्षीणमा बिहार (भारत) रहेको छ |
यस पालिकाका अध्यक्ष ओमप्रकाश मण्डल र उपाध्यक्ष रेणुदेवी मण्डल हुन् ।
वार्ड नं. १ अन्तर्गत साविकको झुटकी गाउँविकास समिति पर्छ । यस वडाका जनप्रतिनिधिहरुमा  उपेन्द्र नारायण यादव (वडा अध्यक्ष) र सदस्यहरुमा उपेन्द्र मुखिया,लक्ष्मण मण्डल,शिमलादेवी मण्डल र सतनीदेवी राम रहेका छन् ।
वार्ड नं. २ अन्तर्गत साविकको बनैनियाँ गाउँविकास समिति पर्छ । यस वडाका जनप्रतिनिधिहरुमा जीतेन्द्रकुमार यादव (वडा अध्यक्ष) र सदस्यहरुमा घुरन यादव, निर्मलादेवी मलाह, बतुल कुमारी खातुन र सुमित्रादेवी खंग रहेका छन् ।
वार्ड नं. ३ अन्तर्गत साविकको नर्घो गाउँविकास समिति पर्छ । यस वडाका जनप्रतिनिधिहरुमा बासुदेवी यादवनी (वडा अध्यक्ष) र सदस्यहरुमा रामपुकार साह, रामगुलाम मण्डल, बासो धानुक र जीबछीदेवी मोची रहेका छन ।
वार्ड नं.४ अन्तर्गत साविकको बेलही चपेना गाउँविकास समिति पर्छ । यस वडाका जनप्रतिनिधिहरुमा अशोककुमार साह (वडा अध्यक्ष) र सदस्यहरुमा उपेन्द्र मुखिया, लक्ष्मण मण्डल, मजादेवी मण्डल र जगदम्वादेवी सदा रहेका छन् ।
वार्ड नं. ५ अन्तर्गत साविकको मलेकपुर गाउँविकास समिति पर्छ । यस वडाका जनप्रतिनिधिहरुमा दुःखीलाल भन्ने देवेन्द्र साह (वडा अध्यक्ष) र सदस्यहरुमा राजेन्द्र सुतिहार, हरी मण्डल, लगनीकुमारी सदा र पुनमकुमारी राम रहेका छन् ।
यस गाउँपालिका अन्तर्गत वार्ड नं. ६ मा फकिरा, कुरनमा, बरदाही, इनर्वा,जगाई टोल पर्दछ । राजगढ गाउँपालिकाको पुर्व दक्षिण भूभागमा यो वार्ड अवस्थित छ । यस वडाको कुल जनसंख्या ३३८४ र क्षेत्रफल ९.७९ वर्गकिलोमिटर रहेको छ । यस वडाका जन प्रतिनिधिहरुमा महमद ताहिर मंसुरी (वडा अध्यक्ष), उपेन्द्र झा (वडा सदस्य), सुदेश्वर सुतिहार (वडा सदस्य), फूलोदेवी मंडल (महिला सदस्य), दशनीदेवी खंग (दलित महिला सदस्य) हुन् ।
जनसङ्ख्या
नेपालको सन् २०११ को जनगणना अनुसार राजगढ़ गाउँपालिकाको जनसङ्ख्या २९,४५९ रहेको छ।
प्रसिद्ध स्थलहरु
१. श्री रामजानकी मन्दिर (फुदाई मररका सन्तानहरुद्वारा निर्मित), (बाबा अखडा, फकिरा ) ।
२.श्री महादेव मन्दिर (खंग टोली, फकिरा ) ।
४.प्राचिन ईदगाह (धोबियाही, फकिरा ) ।
५.राजगढ गढी (नर्घो, झहुरा चोक) ।
६.श्रीकृष्ण मन्दिर (नर्घो) ।
७.चन्द्रावती पोखरी (झुटकी) ।
८.ऐतिहासिक दह (बनैनियाँ) ।
९.श्रीभगवती मन्दिर (बनैनियाँ) ।
१०.श्रीमहावीर थान (कमलपुर)
स्ट्याच्यु अफ लिबर्टी
स्ट्याच्यू अफ लिबर्टी न्यु योर्क हार्बरमा अवस्थित एक विशाल सालिक हो। तामाको यो मूर्ति १५१ फिट लामो छ, तर चौकी र आधारशिला मिलाएर यो ३०५ फिट उच्च छ। २२ तला रहेको यस मुर्तिको मुकुटमा पुग्न, ३५४ घुमाउरो भर्यांङ चढ्नु पर्छ। अमेरिकी क्रान्तिको दौरान फ्रान्स र अमेरिकाको मित्रता को प्रतीक को रूपमा तामा को यस मुर्ति सन् १८८६ मा फ्रान्सले अमेरिकालाई दिएको थियो। २०१० मा अनुमान अनुसार यस मुर्तिलाई हेर्नको लागि दैनिक १२ देखि १४ हजार व्यक्ति आउँछन्।
स्ट्याच्यू अफ लिबर्टी, एक रोमन देवी लिबर्टीको आकृति हो। उनले आफ्नो दाहिने हातमा मशाल समाएकी छिन्, र उनको देब्रे हातमा "JULY IV MDCCLXXVI" (४ जुलाई १७७६) सँग यु.एस. लेखिएको पुस्तक छ। स्वतन्त्रताको घोषणाको मिति हो।
खुर्पेटो
खुर्पेटो अथवा कठिया हँसिया राख्न प्रयोग गरिने औजार हो । काठको टुक्रालाई गोलाकार अथवा आयताकार बनाएर वीचमा हँसिया जाने प्वाल बनाइएको खुर्पेटोको दुबै छेउतिर फलामको सानो रिङ्हरू लगाइएको हुन्छ । उक्त फलामको रिङहरूमा डोरी लगायर खुर्पेटो कमरमा भिर्ने गरिन्छ । गोठालो जाँदा र घाँस, दाउरा काट्न जाँदा किसानहरूले कमरमा खुर्पेटो भिरेर त्यसमा हँसिया राख्ने गर्छन् । तर समयको अन्तरालसँगै खुर्पेटोको चलन हराउन थालेको छ । तै पनि नेपालका कतिपय ठाउँमा पुराना बुढा पाकाहरूको कमरमा खुर्पेटो भिरेको अझैं देख्न पाइन्छ ।
शिवाजी साटम
शिवाजी साटम (शिवाजी साटम) (जन्म २१ अप्रिल १९५०) एक भारतीय टेलिभिजन र फिलिम अभिनेता हुन् । पूर्व बैङ्क अधिकारी रहेका साटम धेरै हिन्दी र मराठी फिल्महरूमा देखा पर्नुभय ।
प्रारम्भिक जीवन र करियर
शिवाकी साटम एक मराठी भाषी परिवारमा जन्मिएक थिए। उनले रसायन विज्ञान मा स्नातक पूरा गरे र पछि उनले बिजनेस एडमिनिस्ट्रेशन मा डिप्लोमा पनि गरे। उनले वर्ली नाका शाखामा बैङ्क क्याशियर को रूपमा देना बैङ्कमा रोजगारी गरेर आफ्नो व्यावसायिक क्यारियर सुरु गरे। बैङ्कमा काम गर्दा गर्दै उनी थिएटरसँग पनि सम्बन्धित रहे र अभिनय गर्न सुरु गरे। उनले आफ्नो पहिलो प्रमुख ब्रेक एक अभिनेता को रूपमा पाए जब उनले थियेटर मा एक भूमिका निभाए जो पौराणिक मराठी थिएटर अभिनेता बाल धुरी द्वारा प्रदान गरिएको थियो। हिन्दी धारावाहिक सीआईडी मा एसीपी प्रद्युम्न को भुमिका मा जब उनी आए त्यस्पछी उनलाई सबैले चिन्न थाले र प्रसिद्धि कमाए । उनले १९९८ मा श्रृंखलामा काम सुरु गरे र हाल यो कार्यक्रम बन्द छ ।
स्मार्ट सेल
स्मार्ट सेल नेपालको तेस्रो ठुलो निजी मोबाइल दूरसञ्चार कम्पनी हो। यसको स्थापना १ जुलाई २००८ मा भएको थियो । डिसेम्बर २०१८ सम्म, यसले नेपालका ४५ जिल्लाहरूमा सेवा प्रदान गर्दछ। यसले सम्पूर्ण नेपालमा सेवा दिने उद्देश्यसँग आफ्नो सञ्जालको विस्तार गरिरहेको छ। २८ अक्टोबर, २०१७ मा कम्पनीले काठमाडौँ, ललितपुर, भक्तपुर, पोखरामा आफ्नो फोरजी सेवा सञ्चालनमा ल्याएको थियो। अगस्ट २४ मा, स्मार्ट सेललाई "स्मार्ट"मा पुनर्गठन गरिएको थियो।
बाह्य कडीहरू
|नेपालका दूरसञ्चार
कैलाश सत्यार्थी
कैलाश सत्यार्थी (जन्म: ११ जनवरी १९५४) भारतको एउटा बाल अधिकार कार्यकर्ता हुन् जसलाई सन् २०१४ मा शान्तिको लागि नोबेल पुरस्कार ले सम्मानित गरिएको छ । उनी बाल श्रम विरुद्ध भारतीय अभियानमा १९९० को दशक देखि नै सक्रिय रहेका छन् । उनी द्वारा सञ्चालित सङ्गठनको नाम हो - बचपन बचाओ आन्दोलन । यस सङ्गठनले लगभग ८० हजार बाल श्रमिकहरूलाई मुक्त गराएका छन् र तिनको पुनर्वास तथा शिक्षाको व्यवस्थामा सहायता गरेका छन् । उनी सँगै पाकिस्तानका बाल अधिकारको लागि सक्रिय रहेका मलाला युसफजईलाई पनि २०१४ को शान्ति पुरस्कार प्रदान गरिएको छ । यो पुरस्कार उनलाई बच्चाहरु तथा युवाहरूको दमनको बिरुद्ध कार्य गरेकोले तथा सबैको शिक्षाको अधिकारको लागि संघर्ष गर्नका लागि दिइएको हो ।
परिचय
भारतको मध्य प्रदेशको विदिशामा जन्म लिएका कैलाश सत्यार्थी 'बचपन बचाओ आन्दोलन' चलाउछन् । उनी पेशाले इलेक्ट्रोनिक इन्जिनियर हुन् तर उनी २६ वर्षको उमेरमै उनले आफ्नो क्यारियरलाई त्यागेर बच्चाको लागि काम गर्न सुरु गरेका थिए । हाल उनी 'ग्लोबल मार्च अगेन्स्ट चाइल्ड लेबर' (बाल श्रमको बिरुद्ध विश्वव्यापी अभियान) का अध्यक्ष पनि हुन् ।
समकालीन समालोचना सिद्धान्त र प्रयोग
नेपाल राजकीय प्रज्ञा प्रतिष्ठानद्वारा विक्रम सम्वत२०५५ मा प्रकाशित यस पुस्तकको पृष्ठ सङ्ख्या १२+६४९ रहेको छ ।
सन्दर्भस्रोत
एन्सन्दी (नाटक)
एन्सन्दी वाज्दी मोआवादको सन् २००३ को नाटक हो। यही नाटकलाई सन् २००५ मा अङ्ग्रेजीमा रूपान्तरण गरेर स्कर्च्ड (Scorched) नाम दिइ लिण्डा ग्याबोरिआउले लेखेकी थिइन् र प्रकाशन गरिएको थियो।
यस नाटक लेबनानी कम्युनिष्ट मिलिटान्ट सोहा बेचाराको जीवनमा आधारित छ।    सार्लट फेसेटले भनेका छन् कि मउआदले यो नाटक लेख्नुअघि बेचरालाई भेटेका थिए।
ध्यान
ध्यान, चेतन मन को एक प्रकृया हो, जसमा व्यक्ति ले आफ्नो चेतना बाह्य जगत को कुनै एक बिशेष कुरा वा मन्त्रादी मा केन्द्रित गर्छ ।या भनोै कुनै एक विचार वा छवीमा मन लाई निरन्तर स्थीर गर्ने कार्यलाई ध्यान भनिन्छ । मनलाई जहाँ धारणा गराइएको हुन्छ, अथवा जुन प्रतिकमा मन अड्काइएको हुन्छ, अथवा मन जहाँ लगाइएको हुन्छ भनौ , त्यसै वृत्तिमा एकतार भएर मन लगाईरहनु ,मन लाइ यताउता भड्किन नदिनु लाई ध्यान भनिन्छ । पातञ्जल योग प्रदीप मा लेखिएको छ :– तत्र प्रत्यैकतानता ध्यानम् । अर्थात् : जहाँ मन लगाइएको छ त्यसै वृत्तिमा एकनासले मन लगाइरहनु ध्यान हो । यो एकाग्रता मनमा दोश्रो विचार आएर बाधित नभए सम्म ध्यान मानिन्छ । गोरक्ष संहितामा गुरु गोरख नाथले ध्यानको यस्तो व्याख्या गर्नुभएकोछ : स्मृत्यसेव सर्व चिन्तया धातुरेकः प्रपद्यते । यच्चितै निर्मला चिन्ता तद्विध्यानं यचक्षते ।। द्विविधं भवति ध्यानं सकलं निष्कलं तथा । चर्याभेदेन सकलं निष्कलं निर्गुणं भवेत् ।। अर्थात् ध्यान सगुण÷साकार र निर्गुण÷निराकार दुई प्रकारको हुन्छ । सगुण ध्यान गर्नाले अणिमा आदि अष्ट सिद्घी प्राप्त हुन्छन् भने, निर्गुण ध्यानबाट समाधिको अवस्था प्राप्त हुन्छ । योग तत्वोपनिषद्ले पनि यो तथ्य लाइ थप स्पष्ट गरेको छ :– सगुणध्यानमेतत्स्यादणिमादिगुणप्रदम् । निर्गुणध्यानयुक्तस्य समाधिश्चततो भवेत् ।। यसको भावार्थ पनि माथि लेखिए जस्तै हो । योग ग्रन्थहरूमा ध्यानको महिमा यसरी लेखिएको छ :– अश्वमेध सहस्त्राणी वाजपेय शतानि च । एकस्य ध्यान योगस्य तुलांनार्हन्ति षोडशीम् ।। अर्थात हजारौ अश्वमेध यज्ञ वा सयकडौं वाजपेय यज्ञको फल ध्यान योगको सोलह भाग जति पनि हुँदैन । अर्थात् इष्टदेवको ध्यान गर्नाले पूजा, पाठ, यज्ञ, दान, तप, गरेको भन्दा १६ गुना बढी फल प्राप्त हुन्छ ।
यो पनि हेर्नुहोस्==
सन्दर्भ सामग्रीहरू
१ [https://www.onlinekhabar.com/2018/06/687514 ध्यान के हो ? किन गर्ने ?]
सम्पूर्ण गुणस्तर व्यवस्थापन
सम्पूर्ण गुणस्तर व्यवस्थापन प्रायः सङ्गठनात्मक प्रणालीको विकास, प्रयोग, र मर्मतसँग सम्बन्धित छ जुन विभिन्न व्यापार प्रक्रियाहरूको लागि आवश्यक छ। यसको दृष्टिकोण ग्राहकहरुका अपेक्षाहरू भन्दा बढि गुणस्तर दिन, समस्या पहिचान गर्न, प्रतिबद्धता निर्माण गर्ने र कामदारहरु बीच खुला निर्णय-निर्माण प्रवर्द्धनमा केन्द्रित छ। यो एक रणनीतिक दृष्टिकोणमा आधारित छ जुन विद्यमान गुणस्तर कायम गर्नका साथै वृद्धिशील गुणस्तर सुधार गर्नमा केन्द्रित हुन्छ। यो समग्र गुणस्तर सुधार गर्नका लागि विभिन्न संस्थागत बिभागका बीच सहयोगको संस्कृति स्थापनामा केन्द्रित छ।
सम्पूर्ण गुणस्तर व्यवस्थापन एउटा व्यवस्थापनको नविनतम् अवधारणा हो। यसले गुणस्तर अभिवृद्धिका लागि उत्पादनका सम्पूर्ण चरण र प्रकृयाहरूमा गुणस्तर व्यवस्थापन गर्दै जान्छ। विस्तृत अर्थमा गुणस्तर भन्नाले वस्तु वा सेवामा रहेको ग्राहकहरूलाई सन्तुष्टि दिन सक्ने गुणलाई बुझाउँछ। यसका लागि निम्न गुणहरूको समायोजनलाई बुझाउँछ:
इतिहास
पहिलो विश्वयुद्ध पछि गुणस्तरको निर्माण कार्य वातावरणमा बढी सक्रियता रहेको थियो र यसले साङ्ख्यिकीय गुणस्तर नियन्त्रणको सुरुवात गरेको थियो जसलाई डा. एडवर्ड्स डेमिङद्वारा विकसित गरिएको थियो। दोस्रो विश्वयुद्ध पछि जापानका औद्योगिक उत्पादकहरूले न्यून गुणस्तरका वस्तुहरू उत्पादन गर्न थालेका थिए। यसलाई रोक्न जापानी वैज्ञानिक र ईन्जिनियरहरूको सङ्घले डा.डेमिङलाई गुणस्तर प्रक्रियाहरूमा इन्जिनियरहरूलाई तालिम दिन आमन्त्रित गरेको थियो। सन् १९५० को दशकमा गुणस्तर नियन्त्रण जापानी निर्माणको एक अभिन्न भाग थियो र सङ्गन भित्र सबै श्रमिकहरूले यसलाई अपनाएका थिए। सन् १९७० को दशकमा सम्पूर्ण गुणस्तर व्यवस्थापनको धारणाको बारेमा छलफल हुन थालेको थियो। यो एक कम्पनी-व्यापक गुणस्तर नियन्त्रणको रूपमा देखिएको थियो । शीर्ष व्यवस्थापन देखि कामदारहरु सम्म सबै कर्मचारीहरु गुणस्तर नियन्त्रणमा संलग्न भएका थिए। अर्को दशकमा, अधिक गैर-जापानी कम्पनीहरूले जापानमा देखिएको परिणामहरूको आधारमा गुणस्तरीय व्यवस्थापन प्रक्रियाहरू पेश गरेका थिए।
संगिनी नाच
संगिनी नाच यो केटिहरू वा आईमाईद्वारा गीत गाएर नाची-नाची खेल्ने एक परम्परागत नृत्य हो । संगिनी नाचमा धार्मिक ग्रन्थहरू जस्तै रामायण, महाभारत, गीता आदि जस्ता काव्य ग्रन्थहरूको कुरालाई गीत र लयमा परिणत गरी ताली बजाई नाच्ने र गाइने गरिन्छ । यस्तै नृत्यलाई 'संगिनी' भन्दछन् । वरिपरी गोलो घेरामा एक आपसमा हात जोडि वरिपरी घुम्दै गाउंदै नाच्दै गरिने यो संगिनी गीत सुन्नमा मिठो हुन्छ । विस्तारै गीत गाउंदै र नाच्दै गरिने यो संगिनी नाच बढ्दो आधुनिकीकरण सङ्घै विस्तारै लोप हुने स्थितिमा पुगेको छ त्यसकारण यसको संरक्षणमा सबैले ध्यान पुर्याउनु जरुरी छ ।
हुगली नदी
हुगली नदी (Hooghly River), जसलाई भागीरथी-हुगली नदी  पनि भनिन्छ,  भारत को पश्चिम बङ्गाल राज्यमा बग्ने  एक नदी हो। केहि स्रोतहरु मा यो गंगा नदीको वितरक भनिएको छ । यसलाई संसारको सबैभन्दा विश्वास घाति नदी भनिन्छ। यसैको तटमा कोलकाता बन्दरगाह  स्थित छ। हुगली नदीको प्राकृतिक स्रोत मुर्शिदाबाद जिल्लाको गिरिया नजिकै छ, तर नदीको धेरैजसो पानी त्यहाँ बाट आउँदैन, तर फरक्का फीडर नहरबाट, जो फरक्का बाँधको माध्यमबाट तिलडांगा नजिक फरक्का फिडर जसले पानी ल्याउँछ नहरबाट आउँछ। यो नहर, गंगाको समानान्तर चलिरहेको, धुलियानको नजिकै जान्छ र त्यसपछि जंगीपुरमा भागीरथी नदीमा विलीन हुन्छ। भागीरथी तब मुर्शिदाबाद जिल्लाको जियागन्ज-अजीमगन्ज, मुर्शिदाबाद र बहरामपुर पार गरी दक्षिणतिर मोडिन्छ र पलाशीको उत्तरतिर जान्छ। पहिले यो यस ठाउँमा बर्धमान जिल्ला र नादिया जिल्ला को सीमा बनाउनको लागी प्रयोग गरीयो। नदीको बाटो आजको दिनमा अलिकति परिवर्तन भएको छ तर जिल्लाको सीमा त्यही राखिएको छ जहाँ यो पहिले थियो। यो मूल रूपमा नादिया जिल्ला र कलना जिल्लामा हुगली जिल्लाको बीच सीमा र त्यसपछि दक्षिण हुगली जिला र उत्तर २४ परगनाको बीच गठन गरियो। यो मूल रूपमा नादिया जिल्ला र कलना जिल्लामा हुगली जिल्लाको बीच सीमा र त्यसपछि दक्षिण हुगली जिला र उत्तर २४ परगनाको बीच गठन गरीयो। यो हालिशाहर, चुनचुरा, रिसा र कमारहाति बग्दछ।। त्यसपछि कोलकाता (कलकत्ता ) र हावडाको जुम्ल्याहा शहरहरु मा प्रवेश गर्नु अघि, यो दक्षिण पश्चिममा बदलिन्छ। नूरपुरमा यो गंगा को एक पुरानो च्यानलमा प्रवेश र बंगालको खाडीको दक्षिणमा खाली हुन्छ। यसको दुई प्रसिद्ध सहायक नदिहरू दामोदर र रुपनारायण हुन् ।